《留别黄弼臣》
清代·王源

忧向中来岂易宽，与君对酌且为欢。怜才自古英雄少，得意当前我辈难。

消遣壮怀凭宝剑，蹉跎春梦付征鞍。还期共醉金台下，四野萧萧放眼看。

作者简介：（1648—1710）清顺天大兴人，字昆绳，一字或庵。康熙三十二年举人。初从魏禧学为古文。晚年师事颜元。与刘献廷、李塨最为知己。喜谈前代掌故、古今兴亡之故。有《平书》、《居业堂集》。